《中秋无月》
清代·王德爵

月到江南不肯明，良宵风雨又纷纷。何人梁苑歌千里，今夜扬州欠二分。

误我寻欢沽斗酒，负他学拜换罗裙。天公或惜思乡苦，故遣嫦娥隐白云。

作者简介：字寅甫，天资高朗多才，擅长外科兼理内科，悬壶华墅，施诊无分贫富，不计酬谢，曾有诗句云：『虽为谋生计，常存利济心。』殁于光绪辛卯年，享年七十四。著有《自娱随笔》等诗文集。